তদবির কাজের জন্য চলতি বছরের আগস্ট মাসে ২০ হাজার ডলার পাবে লবিস্ট ‘ব্লু স্টার স্ট্রাটেজি’। আগস্টের পর প্রতিমাসে তারা পাবে ৩৫ হাজার ডলার করে। অন্যদিকে ‘রাস্কি পার্টনার্স’ মূলত ব্লু স্টারের সাবকন্ট্রাক্টর হিসেবে কাজ করবে। এ প্রতিষ্ঠানটি আগস্টের জন্য ১০ হাজার ডলার এবং পরবর্তী প্রতিমাসে ১৫ হাজার ডলার করে পাবে। চুক্তিটির মেয়াদ ২০১৮ সালের ডিসেম্বর পর্যন্ত। পলিটিকোর প্রতিবেদনের প্রথমদিকের অংশের তথ্যসূত্র হিসেবে যুক্তরাষ্ট্রের জাস্টিস ডিপার্টমেন্ট প্রকাশিত প্রতিবেদনের কথা বলা হয়। শেষাংশে বাংলাদেশের বর্তমান রাজনৈতিক অবস্থার ওপর আলোকপাত করেন পলিটিকোর প্রতিবেদক।